open-index/open-wikipedia-markdown huggingface dataset:
பெங்களூர் உலக வர்த்தக மையம்

**பெங்களூர் உலக வர்த்தக மையம்** (*World Trade Center Bangalore*) இந்தியாவின் கர்நாடக மாநிலம் பெங்களூரில் உள்ள மல்லேசுவரத்தின் மேற்கு பகுதியில் அமைந்துள்ள ஒரு கட்டிட வளாகமாகும்.  இவ்வளாகம்  2010 ஆம் ஆண்டில் திறக்கப்பட்டு செயல்படத் தொடங்கியது. அதன் கட்டுமானத்திற்கான உலக வர்த்தக மைய சங்கத்தின்  உரிமத்தைப் பெற்ற பிரிகேடு குழுமம் கட்டிடத்தைக் கட்டியது. இந்தியாவில் அமைந்த  இரண்டாவது உலக வர்த்தக மையமாக இது மாறியது மும்பையில் உள்ள உலக வர்த்தக மையம் முதலாவதாக  இந்தியாவில்.கட்டப்பட்டது. 2010 ஆம் ஆண்டு முதல் 2015 ஆம் ஆண்டு வரை 128 மீட்டர் உயரம் கொண்ட பெங்களூர் உலக வர்த்தக மையம் தென்னிந்தியாவில் மிக உயர்ந்த வர்த்தக மையக் கட்டிடமாக சிறப்பு பெற்றது. 2015 ஆம் ஆண்டு சென்னையில் டி.சி.எசு கோபுரம் 130 மீட்டர் உயரம் கொண்டதாக கட்டப்பட்டவுடன் இச்சிறப்பு சென்னை கட்டிடத்திற்கு மாறியது. 2010 ஆம் ஆண்டு முதல் 2013 ஆம் ஆண்டு வரையிலான காலத்தில் இது பெங்களூரில் உயர்ந்த கட்டிடமாக விளங்கியது. 
 
ஓரியன் பேரங்காடி, கொலம்பிய ஆசியா மருத்துவமனை, செரட்டன் விடுதி, பிரிகேட் பள்ளி மற்றும் பிரிகேட் நுழைவாயில் குடியிருப்புகள் ஆகியவற்றுடன் சேர்ந்து இந்த கட்டிடம் "பிரிகேட் நுழைவாயில்" என்று அழைக்கப்படும் ஒருங்கிணைந்த வளாகத்தின் ஒரு பகுதியாகும்.
 
சிறீ இராதா கிருட்டிணா கோயில், இந்திய அறிவியல் நிறுவனம், யசுவந்பூர் சந்திப்பு இரயில் நிலையம், சேண்டல் சோப்பு நிறுவனம் ஆகியவை பெங்களூர் உலக வர்த்தக மையத்திற்கு அருகில் உள்ளன.
## படக் காட்சியகம்

World Trade Center Bangalore.jpg|பெங்களூர் உலக வர்த்தக மையத்தின் முன் தோற்றம்
WTC Bangalore.jpg|பெங்களூர் உலக வர்த்தக மையத்தின் பக்கவாட்டு தோற்றம்
World Trade Centre In Bengaluru.jpg|செரட்டன் விடுதியிலிருந்து பெங்களூர் உலக வர்த்தக மையம்
Brigade Gateway.gif|இரவு நேரத்தில் பெங்களூர் உலக வர்த்தக மையம் மற்றும் பிரிகேடு நுழைவாயில் அடுக்குமாடி குடியிருப்புகள் (வலது) 
ISCKON Bangalore.JPG|இரவு நேரத்தில் பெங்களூர் உலக வர்த்தக மையம் மற்றும் பெங்களூர் சிறீ இராதா கிருட்டிணா கோயில் (வலது) 

 
## மேற்கோள்கள்

## புற இணைப்புகள்
* Official website

பகுப்பு:பெங்களூர்
பகுப்பு:பெங்களூர் கட்டிடங்கள்
டைப்ளோடாக்சிசு பேயேரி

**''டைப்ளோடாக்சிசு பேயேரி** (Diplotaxis beyeri'') பழங்காலத்தில் எகிப்தியர்கள் புனிதமாக கருதிய் வண்டு ஆகும். இது இசுகேராபேயிடே குடும்பத்தினைச் சார்ந்தது. இந்த வண்டுகள் மத்திய அமெரிக்கா மற்றும் வட அமெரிக்காவில் காணப்படுகிறது   

## மேற்கோள்கள்

## மேலும் படிக்க

* 

பகுப்பு:பூச்சிகள்
ஜெயா ரே

**ஜெயா ரே** என்பவர் இந்திய திரைப்பட நடிகை ஆவார். இவர் 2001 ஆம் ஆண்டு ஏ. வெங்கடேஷ் இயக்கத்தில் சாக்லேட் திரைப்படத்தில் நாயகியாக அறிமுகம் ஆனார். 2002 இல் வசந்த் இயக்கத்தில் ஏய் நீ ரொம்ப அழகாய் இருக்கே திரைப்படத்தில் நடித்தார். அவர் 2012 இல் சரண்வேல் என்ற தொழிலதிபரை மணந்தார். பின்னர் சரண்வேல் கவிதாவை (இந்தியாவின் இளவரசி) 2022 இல் திருமணம் செய்து கொண்டார்..

## திரை வாழ்க்கை
ஜெயா ரே ஒரு மாடலாவார். இவர் பல அழகு போட்டிகளிலும் பங்கேற்றுள்ளார். இவர் மிஸ் கோவா பேஜண்ட் அழகி பட்டத்தை வென்றார்.  இவர் 2001 ஆம் ஆண்டு ஏ. வெங்கடேஷ் இயக்கத்தில் சாக்லேட் திரைப்படத்தில் நாயகியாக அறிமுகம் ஆனார்.இப்படத்தில் இவருடன் மும்தாஜ், சுஹாசினி மணி ரத்னம் போன்ற புகழ்பெற்ற கலைஞர்கள் நடித்தனர். 

2002 இல் வசந்த் இயக்கத்தில் ஏய் நீ ரொம்ப அழகாய் இருக்கே திரைப்படத்தில் நடித்தார்.  இந்த படத்தில் ஸ்வப்னா என்ற பேஷன் மாடலின் பாத்திரத்தில் நடித்தார். வசந்த் இயக்கியுள்ள இப்படத்தை ஷாம், சினேகா, விவேக் போன்ற பல பிரபல தமிழ் கலைஞர்கள் படத்தில் முக்கிய வேடங்களில் நடித்தனர்.

## ஆதாரங்கள்


## வெளி இணைப்புகள்

பகுப்பு:தமிழ் நடிகைகள்
ஓட்டேரி

**ஓட்டேரி** (*Otteri*), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். ஓட்டேரி என்பது புரசைவாக்கத்தின் ஒரு பகுதியாகும், ஆனால் இது மிகவும் தனித்துவமானது; எனவே உள்ளூர்வாசிகள் இதை ஓட்டேரி என்று குறிப்பிடுகிறார்கள். ஓட்டேரி ஆனது, புரசைவாக்கம் மற்றும் அயனாவரம் பகுதிக்கு இடையே அமைந்துள்ளது.

## அமைவிடம்
சென்னை மத்திய தொடருந்து நிலையத்திலிருந்து 4 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 3 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 17 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 8 கிலோமீட்டர் தொலைவிலும், ஓட்டேரி அமைந்துள்ளது.

## அருகிலுள்ள முக்கியமான சாலைகள்
அயனாவரம் நெடுஞ்சாலை, ஸ்ட்ராஹான்ஸ் சாலை, பெரம்பூர் நெடுஞ்சாலை, புரசைவாக்கம் நெடுஞ்சாலை, புளியந்தோப்பு நெடுஞ்சாலை மற்றும் செங்கற்சூளை சாலை ஆகியவை ஓட்டேரிக்கு அருகிலுள்ள முக்கிய சாலைகளாகும்.

## சுற்றுப்புறங்கள்
புரசைவாக்கம், பெரம்பூர், அயனாவரம், கெல்லீஸ்,
கீழ்ப்பாக்கம், எழும்பூர்,
வேப்பேரி,
டவுட்டன், புளியந்தோப்பு, பட்டாளம், பேசின் பாலம், வியாசர்பாடி, சூளை முதலியன ஓட்டேரிக்கு அருகிலுள்ள முக்கிய புறநகர்ப் பகுதிகளாகும்.

## மேற்கோள்கள்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
கமலாபதி அரண்மனை

**கமலாபதி அரண்மனை** (*Kamalapati Palace*) என்பது இந்திய மாநிலமான மத்தியப் பிரதேசத்தின் போபால் நகரின் பெரிய மற்றும் சிறிய ஏரிக்கு இடையிலுள்ள பாலத்தில் அமைந்துள்ளது. 1722ஆம் ஆண்டில் கட்டப்பட்ட இதற்கு ஜின்னோர்கரின் தலைவரான நிஜாம் ஷாவின் விதவை இராணி கமலாபதியின் பெயரிடப்பட்டது . இந்த அரண்மனையை இந்தியத் தொல்பொருள் ஆய்வு மையம் தேசிய முக்கியத்துவம் வாய்த இடமாக வகைப்படுத்தியுள்ளது.

## இடம்
கமலாபதி அரண்மனை, போபாலின் கமலா பூங்காவிற்குள் அமைந்துள்ளது.

## வரலாறு
இந்த அரண்மனை போஜ்பால் என்று அழைக்கப்படும் பண்டைய ஏரியின் கிழக்குப் பகுதியில் அமைந்துள்ளது. இது பரமாரப் பேரரசின் ராஜ்புத் மன்னர் போஜ் (கி.பி 1010-1055) என்பவரால் கட்டப்பட்டது. இதிலிருந்து தற்போதைய போபாலின் பெயர் பெறப்பட்டது. ஆனால் இந்த இடம் முதலில் கோண்டு ஆட்சியாளர்களின் கீழ் முக்கியத்துவம் பெற்றது. கி.பி 1722 இல் ஜின்னோகரின் தலைவரான நிஜாம் ஷாவின் விதவையான இராணி கமலாபதியால் கட்டப்பட்ட அரண்மனையின் ஒரு பகுதியாக தற்போதுள்ள கட்டமைப்பு உள்ளது. இந்த அரண்மனையின் மேற்குப் பகுதியில் நவீன போபாலுக்கு அடித்தளம் அமைத்த போபாலின் சர்தார் தோஸ்த் முகமது கான் (கி.பி. 1708-1726) என்பவரால் கட்டப்பட்ட மலையின் பதேஹ்கர் கோட்டையின் எச்சங்கள் உள்ளன. அரண்மனை பதினெட்டாம் நூற்றாண்டின் முற்பகுதியில் சமகால மதச்சார்பற்ற கட்டிடக்கலைக்கு ஒரு எடுத்துக்காட்டாகும். மேலும், போபால் நகரத்தின் ஆரம்பகால உதாரணமாகவும் திகழ்கிறது. இந்த இரட்டை மாடி கட்டிடம் செங்கற்களால் கட்டப்பட்டிருக்கிறது. இந்த நினைவுச்சின்னம் 1989ஆம் ஆண்டில் இந்திய அரசாங்கத்தால் பாதுகாக்கப்பட்ட நினைவுச் சின்னமாக அறிவிக்கப்பட்டது. அதன் பின்னர் இது இந்தியத் தொல்லியல் ஆய்வகத்தின் பராமரிப்பில் உள்ளது.


படிமம்:Canon Kamlapati Palace (2).jpg||
படிமம்:Canon Kamlapati Palace (4).jpg||
படிமம்:Canon Kamlapati Palace (5).jpg||
படிமம்:Kamlapati Palace (3).jpg||
படிமம்:Kamlapati Palace (4).jpg|அரண்மனியிலுள்ள பீரங்கி
படிமம்:Kamlapati Palace (8).jpg||
படிமம்:Kamlapati Palace (10).jpg||
படிமம்:Kamlapati Palace (11).jpg||
படிமம்:Kamlapati Palace (12).jpg||
படிமம்:Kamlapati Palace (13).jpg||
படிமம்:Kamlapati Palace (14).jpg||
படிமம்:Kamlapati Palace (15).jpg||
படிமம்:Kamlapati Palace (16).jpg||
படிமம்:Kamlapati Palace (19).jpg||
படிமம்:Kamlapati Palace (20).jpg||
படிமம்:Kamlapati Palace (21).jpg||
படிமம்:Kamlapati Palace (23).jpg||
படிமம்:Kamlapati Palace (24).jpg||
படிமம்:Kamlapati Palace Bhoapl (1).jpg||
படிமம்:Kamlapati Palace Bhoapl (2).jpg||
படிமம்:Kamlapati Palace Bhopal (1).jpg||
படிமம்:Kamlapati Palace Bhopal (2).jpg||
படிமம்:Kamlapati Palace Bhopal (6).jpg||
படிமம்:Kamlapati Palace Bhopal (7).jpg||
படிமம்:Kamlapati Palace Bhopal (9).jpg||
படிமம்:Kamlapati Palace(25).jpg||


## மேற்கோள்கள்

பகுப்பு:மத்தியப் பிரதேசத்தில் உள்ள அரண்மனைகள்
பகுப்பு:மத்தியப் பிரதேச வரலாறு
கே. சி. பழனிசாமி

**கே. சி. பழனிசாமி** (*K. C. Palanisamy*) (பிறப்பு: 7 திசம்பர் 1959 சென்னிமலை ஈரோடு மாவட்டம்) என்பவர் தமிழ்நாட்டைச் சேர்ந்த ஓர் அரசியல்வாதியாவார். இந்திய நாடாளுமன்றத்தின்  திருச்செங்கோடு தொகுதியின் முன்னாள் உறுப்பினர் ஆவார். அண்ணா திராவிட முன்னேற்றக் கழக உறுப்பினராக அரசியலில் செயல்பட்டார். தமிழ்நாடு சட்டமன்ற  காங்கேயம் தொகுதி முன்னாள் உறுப்பினராகவும் இருந்துள்ளார்.

ஈரோடு மாவட்டம் சென்னிமலையில் பிறந்த இவர் கோயம்புத்தூர் தமிழ்நாடு வேளாண் பல்கலைக்கழகத்தில் வேளாண் பொறியியல் பயின்றார். 1972-இல்,  எம்.ஜி.ஆர் அதிமுக கட்சியைத் தொடங்கியபோது, தனது 13 வயதில் கட்சி உறுப்பினராகச் சேர்ந்தார். 1983-இல் கோயம்புத்தூர் மாவட்டத்தில் அதிமுகவின் எம்.ஜி.ஆர் இளைஞரணிக்கு  23 வயதில் துணைச் செயலாளராக நியமிக்கப்பட்டார். இரண்டு ஆண்டுகளுக்குப் பிறகு, திருப்பூர் மாவட்டத்தில் உள்ள காங்கேயம் சட்டமன்றத் தொகுதி அதிமுக வேட்பாளராகப் போட்டியிட்டு ஏறத்தாழ 16,000 வாக்கு வித்தியாசத்தில் தேர்தலில் வெற்றி பெற்றார். தனது 24 வயதில் தமிழ்நாட்டுச் சட்டமன்ற உறுப்பினரான, இளைய அரசியல்வாதி என்ற பெருமையைப் பெற்றார். 1989-இன் தேர்தலில், தென்னிந்தியாவில் அதிக வாக்கு வித்தியாசத்தில் தேர்தலில் வெற்றி பெற்று திருச்செங்கோடு தொகுதியின் நாடாளுமன்ற உறுப்பினரானார்.

## ஆரம்பகால வாழ்க்கை
பள்ளிப் பருவத்திலேயே கே.சி.பழனிசாமி எம்.ஜி.ஆரின் செயல்பாடுகளால் ஈர்க்கப்பட்டார். தனது ஒன்பதாவது வயதில், பெருந்துறை சட்டமன்றத் தொகுதியின் இடைத்தேர்தல் பரப்புரையின் போது எம்.ஜி.ஆரைச் சந்தித்தார். எம்.ஜி.ஆரின் பாதையைப் பின்பற்ற வேண்டும் என்பதை கே.சி.பழனிசாமி உணர்ந்ததும், சமூகம் குறித்த கருத்துகளையும் பார்வைகளையும் உருவாக்கும் திறன் அவருக்குக் கிடைத்ததும் இங்குதான்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1959 பிறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:இந்தியத் தமிழர்
பகுப்பு:வாழும் மக்கள்
கல்ப சூத்திரம்

***கல்ப சூத்திரம்*** () என்பது சைனத் தீர்த்தங்கரர்கள், குறிப்பாக பார்சுவநாதர் மற்றும் மகாவீரரைப் பற்றிய வாழ்க்கை வரலாறுகளைக் கொண்ட சைன நூலாகும். மரபின்படி, இந்நூல் பத்திரபாகுவினால் எழுதப்பட்டதாகக் கருதப்படுகிறது. இதன்படி, இந்நூலின் காலம் கி.மு. 4ம் நூற்றாண்டாகும். பெரும்பாலும் இந்நூல் மகாவீரர் *நிர்வாணம்*அடைந்து 980 அல்லது 993 ஆண்டுகளுக்குப் பின் எழுதப்பட்டிருக்கலாம்.

## வரலாறு
சுவேதாம்பரப் பிரிவுக்கான சைன இலக்கியத் தொகுப்புக்களின் ஆறு பிரிவுகளில் இது சேட சூத்திரங்களில் ஒன்றாக வகைப்படுத்தப்பட்டுள்ளது. இச் சூத்திரம் விரிவான வாழ்க்கை வரலாறுகளைக்கொண்டுள்ளது. மேலும், 15ம் நூற்றாண்டின் நடுப்பகுதியிலிருந்து, சிறு ஓவியங்களும் உள்ளடக்கப்பட்டு வந்துள்ளன. தற்போது கிடைத்துள்ள மிகப்பழமையான பிரதிகள் மேற்கிந்தியாவில் 14ம் நூற்றாண்டில் காகிதங்களில் எழுதப்பட்டவையாகும்.

பத்திரபாகுவினால் எழுதப்பட்டதாகக் கருதப்படும் கல்ப சூத்திரம், மரபின் படி மகாவீரரின் *நிர்வாணத்தின்* (இறப்பு) பின் 150 ஆண்டுகள் கழித்துத் தொகுக்கப்பட்டதாகக் கூறப்படுகிறது. இந்நூல் மகாவீரரின் இறப்பின் பின் 980 அல்லது 993 ஆண்டுகள் கழித்து, துருவசேனனின் ஆட்சிக்காலத்தில் தொகுக்கப்பட்டிருக்கக் கூடும்.

## சிறப்புகள்
இந்நூல், எட்டு நாட்கள் கொண்டாடப்படும் பர்யூசான் விழாவின் போது, சைனத் துறவிகளால் பொதுமக்களுக்கு படித்து விளக்கப்படும். சைனத்தில் இந் நூல் உயரிய ஆன்மீக மதிப்புக் கொண்டிருப்பதால், இந்நூலை சமணத் துறவிகள் மட்டுமே படிக்கலாம்.

## மேலும் பார்க்க
* நேமிநாதர்
* பார்சுவநாதர்

## மேற்கோள்கள்

### மூலங்கள்
* 
* 
*"The Kalpa Sûtra" translated in English by Hermann Jacobi is published by Motilal Banarsidass Publishers in Delhi in " The Sacred Books of the East" (Vol 22)  (1989) 

## வெளியிணைப்புகள்

; மொழிபெயர்ப்புக்கள்
* Kalpa Sutra text (1884 English translation)
* The Kalpa sutra, and Nava tatva (1848 English translation)

பகுப்பு:Atomism
பகுப்பு:சமண நூல்கள்
பகுப்பு:Indian biographies
முதியோர் வாசனை

**முதியோர் வாசனை** (*Old person smell*) வயதான மனிதர்களிடத்தில் வெளிப்படும் தனித்துவமான வாசனையைக் குறிக்கிறது. பல விலங்கு இனங்களைப் போலவே மனித வாசனையும் வயதாகும் செயல்முறையின் மூலம் தொடங்கப்பட்டு பல்வேறு வேதியியல் மாற்றங்களின் அடிப்படையில் தனித்துவமான நிலைகளுக்கு உட்படுகிறது. பிற காரணிகளுக்கு மேலதிகமாக வயதை அடிப்படையாகக் கொண்ட சாத்தியமான கூட்டாளர்களின் பொருத்தத்தை தீர்மானிக்க இவ்வாசனை  மனிதர்களுக்கு உதவுகிறது என்று ஓர் ஆராய்ச்சி கூறுகிறது.

வயதான நபரின் வாசனை 2-நோனீனால் என்ற வேதிச் சேர்மத்தின் விளைவாக இருக்கலாம் என்று ஓர் ஆய்வு பரிந்துரைத்தது. நோனீனால் ஒரு நிறைவுறா ஆல்டிகைடாகும். வயதாகும் செயல்முறை  காலத்தில் மனித உடலில் நிகழும் வாசனை மாற்றங்களுடன் இச்சேர்மம் தொடர்பு கொண்டுள்ளது. 

இருப்பினும் மேலும் சில கருதுகோள்களும் உள்ளன. மற்றொரு ஆய்வு வயதானவர்களிடத்தில் 2-நோனீனாலைக்  கண்டறிவதில் தோல்வியுற்றது.  ஆனால் குறிப்பிட்ட அளவு பென்சோதயசோல், இருமெத்தில்சல்போன் மற்றும் நோனனால் போன்ற வேதிச் சேர்மங்களின் செறிவு முதியோரிட்த்தில் கணிசமாகக் அதிகரித்ததைக் அந்த ஆய்வு கண்டது.

2012 ஆம் ஆண்டில் மோனெல் வேதியியல் உணர்வுகள் மையம் ஒரு செய்திக்குறிப்பை வெளியிட்டது. 
வயது, நோய் மற்றும் மரபணு பொருந்தக்கூடிய தன்மை போன்ற தகவல்களை அடையாளம் காணும் மனிதனின் திறமையே தனித்துவமான "வயதான மனிதனின் வாசனைக்கு" காரணம் என்று கூறியது. 

"வயதானவர்களுக்கென்று ஒரு தெளிவான அடித்தள வாசனை உள்ளது, இது மிகவும் நடுநிலையானதாகவும் அப்படியொன்றும் மிகவும் விரும்பத்தகாத வாசனையாக  இல்லை என்றும் இளையோர் கருதுவதாக உணர்வு நரம்பியல் விஞ்ஞானி யோகான் லுந்துசுடோர்ம் கூறுகிறார். 

வயதான நபரின் வாசனை சப்பானில் கரேசே என அழைக்கப்படுகிறது. அங்கு முதியோர்களின் தனிப்பட்ட அலங்காரத்திற்கு அதிக சமூக மதிப்பு கொடுக்கப்படுகிறது.  மேலும் குறிப்பிட்ட இவ்வாசனையை  அகற்றும் விலையுயர்ந்த சோப்புகள் அதிக வயதான நுகர்வோரை இலக்காகக் கொண்டு  அங்கு விற்பனை செய்யப்படுகின்றன. 
## மேற்கோள்கள்

பகுப்பு:கொழுப்பு ஆல்டிகைடுகள்
பகுப்பு:முதிர்வு
கரும்பு விதைப் பண்ணை

**கரும்பு விதைப் பண்ணை** (*Sugarcane Seed Farm*)  இந்தியாவை தளமாகக் கொண்ட ஓர் ஒருங்கிணைந்த பண்ணை மற்றும் கரும்பு உற்பத்தி நிறுவனமாகும். கேரள அரசின் வேளாண்மைத் துறையின் கீழ் இவ்வமைப்பு 1963 ஆம் ஆண்டு  தொடங்கப்பட்டது.

கரும்பு விதைப் பண்ணை கேரளாவின் பத்தனம்திட்டா மாவட்டத்திலுள்ள, பந்தளம் நகரத்தில் அமைந்துள்ளது. பந்தளம்-கைபட்டூர் சாலையில் பந்தளம் நகருக்கு அருகே கடக்காட்டில் 10.96 எக்டேர்  பரப்பளவில் அமைந்துள்ள இந்த பண்ணை காய்கறிகள், வாழைப்பழங்கள், தேங்காய் விதைப் பண்ணை, கரும்பு விதைப் பண்ணை மற்றும் நவீன பால் பிரிவு ஆகியவற்றில் கரிம முறை வேளாண்மைக்கு பெயர் பெற்றதாக அறியப்படுகிறது. .

ஒருங்கிணைந்த விவசாயத்தில் வெற்றிபெற்ற கரும்பு விதைப் பண்ணை அரசாங்கத்திற்கு சொந்தமான விவசாய பண்ணையை விவசாயிகளுக்கு ஒரு முன்மாதிரியாக மாறியுள்ளது. கரும்பு விதைப் பண்ணையின் விவசாய அலுவலருக்கு 2010 ஆம் ஆண்டில் கேரள மாநில அரசின் அரிதா கீர்த்தி விருது வழங்கப்பட்டது.

## மேற்கோள்கள்


பகுப்பு:கேரளத்தில் வேளாண்மை
ஹோண்டா சைன்

**ஹோண்டா சைன்** (*Honda Shine*) *125 சிசி*  என்பது விசையுந்து ஆகும். இது ஹோண்டா மோட்டார் சைக்கிள் & ஸ்கூட்டர் இந்தியா (எச்எம்எஸ்ஐ) மற்றும் வங்காளதேசம் ஹோண்டா பிரைவேட் லிமிடெட் (பிஎச்எல்) ஆகியோரால் உருவாக்கப்படுகிறது. இது 2006ஆம் ஆண்டில் இந்தியாவில் முதன்முதலில் அறிமுகப்படுத்தப்பட்டது. இது 4- பற்சில்லு விசையுந்து ஆகும். *125 சிசி* பிரிவில் இந்தியாவில் அதிகம் விற்பனையாகும் விசையுந்தில் இதுவும் ஒன்றாகும். ஹோண்டா ஒவ்வொரு ஆண்டும் புதிய திருத்தங்களை வெளியிடுவதால் புதிய வண்ணங்கள் மற்றும் வரையுறுக்கள் போன்ற ஒப்பனை மாற்றங்கள் அல்லது இந்தியத் துணைக் கண்டத்தில் தேவைப்படும் பாரத் பிஎஸ்-ஐவி உமிழ்வு விதிமுறைகளுக்கு இணங்க சிறிய அம்சங்கள் என ஒவ்வொரு ஆண்டும் மோட்டார் சைக்கிள் பல மேம்பாடுகளைக் கண்டுள்ளது. 2019 ஹோண்டா சிபி ஷைன் வழக்கமான 5 கிராஃபிக் மாற்றங்களுடன் புதிய 5-ஸ்போக் அலாய் ஆரம் மற்றும் குரோம் முகப்பு விளக்கு ஆகியவற்றைக் கொண்டுவருகிறது.

 வரை 5.30 வினாடிகளில் வேகப்படுத்தவும் மற்றும்  வேகத்தில் செல்லலாம் எனத் தெரிவிக்கப்படுகிறது. 

சூலை, 2019 இல், வங்கதேசம் ஹோண்டா பிரைவேட் லிமிடெட் (பிஹெச்எல்) சிபி ஷைன் எஸ்பியின் வங்கதேசம் தயாரித்த பதிப்பை அறிமுகப்படுத்தியது, இது *125 சிசி* மோட்டார் சைக்கிள் - சிபி ஷைன் எஸ்பி 5-வேகம் பற்சில்லுடன் வருகிறது. இந்த விசையுந்தில் ஹோண்டா எக்கோ தொழினுட்ப (ஹெச்இடி) எந்திரம் பொருத்தப்பட்டிருக்கிறது. இது 10.7 பிஎஸ் சக்தி மற்றும் 65 கிமீஎல் * மைலேஜ் நல்ல சமநிலையை வழங்குகிறது.

2020ஆம் ஆண்டில், ஹோண்டா ஷைனின் எரிபொருள் உட்செலுத்தப்பட்ட பதிப்பை 5 வேக பற்சில்லு பெட்டியுடன், அதிக சுருக்க விகிதம் மற்றும் "அமைதியான" மின்சார தொடக்கத்திற்காக மேம்படுத்தப்பட்ட ஸ்மார்ட் சக்தி (ஈஎஸ்பி) ஆகியவற்றை எச்எம்எஸ்ஐ அறிமுகப்படுத்தியது.

## மேற்கோள்கள்

## வெளி இணைப்புகள்

* ஹோண்டா ஷைன் வலைத்தளம் (அடோப் ஃப்ளாஷ்)
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:இருசக்கர வாகனங்கள்
சஞ்சய் இராசரத்தினம்

**சஞ்சய் இராசரத்தினம்** (*Sanjay Rajaratnam*) இலங்கை வழக்கறிஞர் ஆவார். இவர் தற்போது இலங்கையின் சட்டமா அதிபராகப் பத்வியிலுள்ளார். முன்னதாக இவர் 2019 அக்டோபர் முதல் 2021 மே வரை பதில் மன்றாடியார் நாயகமாகப் பதவி வகித்திருந்தார்.

## வாழ்க்கைக் குறிப்பு
சஞ்சய் இராசரத்தினம் மூத்த சட்டத்தரணி சிவா இராஜரத்தினத்தின் மகன் ஆவார். திருகோணமலையைப் பூர்வீகமாகக் கொண்ட இவரின் தந்தை-வழிப் பாட்டனார் டி. இராஜரத்தினம் முடிக்குரிய வழக்கறிஞராகப் பணியாற்றியவர்.

## கல்வி
ராஜரத்தினம் தனது பாடசாலைக் கல்வியை பம்பலப்பிட்டி, புனித பீட்டர்சு கல்லூரியிலும், கொழும்பு றோயல் கல்லூரியிலும் கற்றார். பின்னர் இலங்கை சட்டக் கல்லூரியில் சட்டம் பயின்று 1987 நவம்பர் 6 இல் உயர்நீதிமன்ற வழக்கறிஞரானார். இலண்டன் குயீன் மேரி பல்கலைக்கழகத்தில் சட்ட முதுகலைப் பட்டத்தைப் பெற்று வழக்குரைஞர் ஆனார்.

## சட்டப் பணி
1988 ஏப்பிரலில் சட்டமா அதிபர் திணைக்களத்தில் சேர்ந்து அரச அரச சட்டவாதியானார். பின்னர் 1998 இல் மூத்த அரச சட்டவாதியாகப் பதவி உயர்வு பெற்றார். 2005 இல் இவர் பிரதி மன்றாடியார் நாயகமாகவும், 2014 இல் மேலதிக மன்றாடியார் நாயகமாகவும், 2018 இல் மூத்த மேலதிக மன்றாடியார் நாயகமாகவும் நியமிக்கப்பட்டார். 2014 இல், இவர் அன்றைய அரசுத்தலைவர் மகிந்த ராசபக்சவினால் முடிக்குரிய வழக்குரைஞராக நியமிக்கப்பட்டார். 2019 அக்டோபரில், அன்றைய மன்றாடியார் நாயகம் தில்ருக்சி டயசு விக்கிரமசிங்க *அவங்கார்டு* நிறுவனத் தலைவர் நிசங்க சேனாதிபதியுடன் முன்னெடுத்ததாகக் கூறப்படும் தொலைபேசி அழைப்புத் தொடர்பாக பதவி நீக்கம் செய்யப்பட்டதைத் தொடர்ந்து ராஜரத்தினம் பதில் மன்றாடியார் நாயகமாக நியமிக்கப்பட்டார்.

2015 இல் சட்ட ஆணைக்குழு உறுப்பினராகவும், 2019 இல் கூட்டிணைக்கப்பட்ட சட்டக்கல்விப் பேரவை உறுப்பினராகவும் பணியாற்றினார். 2019 இல் இவர் சிறுவர் முறைகேடுகள் தொடர்பிலான கோப்புக்களைக் கண்காணிக்கும் பிரிவுக்கு பொறுப்பானவராகப் பணியாற்றினார். 1997 முதல் உயர்நீதிமன்றத்தில் முக்கியமான மனித உரிமை மீறல் வழக்குகளில் அரசு சார்பாக வழக்காடியுள்ளார்.

## சட்டமா அதிபர்
2021 மே 20 இல், நாடாளுமன்றப் பேரவை சஞ்சய் ராஜரத்தினத்தை சட்டமா அதிபராக நியமிக்க ஒப்புதல் அளித்ததைத் தொடர்ந்து, 2021 மே 26 அன்று அரசுத்தலைவர் கோட்டாபய ராஜபக்ச இவரை சட்டமா அதிபராக நியமித்தார்.

## குடும்பம்
சஞ்சய் இராசரத்தினத்தின் மனைவி தர்மினி இராசரத்தினம் மருத்துராகப் பணியாற்றுகிறார்.

## மேற்கோள்கள்

பகுப்பு:இலங்கையின் சட்டமா அதிபர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:வாழும் மக்கள்
பகுப்பு:திருகோணமலை மாவட்ட நபர்கள்
கேரள உழவர் கூட்டமைப்பு

**கேரள உழவர் கூட்டமைப்பு** (*Kerala Farmers Federation*) இந்தியாவின் கேரள மாநிலத்தில் 2017 ஆம் ஆண்ட்டு நிறுவப்பட்ட ஓர்  இலாப நோக்கமற்ற விவசாய அமைப்பாகும்.
 
விவசாய பொருட்களின் விலைகள் தொடர்ந்து குறைந்து வருவதை தடுக்கவும் அரசியல் அக்கறையின்மையை எதிர்ப்பதற்காகவும் கேரளாவில் உள்ள விவசாயிகளும் அவர்களது அமைப்புகளும் ஒரே குடையின் கீழ் வந்து கேரள உழவர் கூட்டமைப்பு என்ற ஒரு வலுவான அமைப்பு உருவாக்கப்பட்டது. 

இக்கூட்டமைப்பில் 670,000  எண்ணிக்கைக்கும் மேற்பட்ட விவசாயிகள் மற்றும் 1,400,000 தொழிலாளர்கள் உறுப்பினர்களாக உள்ளனர். உழவர் உரிமைகள், நிலையான விவசாய நடைமுறைகள், வர்த்தக ஒப்பந்தங்கள் மற்றும் விவசாய நிலத்தை வைத்திருப்பது தொடர்பான சட்டங்கள் பற்றிய விழிப்புணர்வை இக்கூட்டமைப்பு  பரப்புகிறது.
 
கேரள உழவர் கூட்டமைப்பு  தனது பதிவு செய்யப்பட்ட அலுவலகத்தை கொச்சியின் எடப்பள்ளி வி.வி கோபுர வளாகத்தில் திறந்து புதிய வலைத்தளத்தை அறிமுகப்படுத்தியுள்ளது. விவசாயிகள் இத்தளத்தில்  குறைகளையும் புகார்களையும்  பதிவேற்றலாம். பல்வேறு நீதிமன்றங்களில் வழக்குகளை எதிர்த்துப் போராடும் விவசாயிகளுக்கு அனைத்து சட்ட உதவி மற்றும் நிதி உதவிகளையும் வழங்கவும்  கூட்டமைப்பு உறுதியளித்துள்ளது. இந்த நடவடிக்கையால் கிட்டத்தட்ட 50 லட்சம் விவசாயிகள் பயனடைவார்கள் என்று எதிர்பார்க்கப்படுகிறது.
 
## மேற்கோள்கள்


பகுப்பு:கேரளம்
பகுப்பு:இந்திய நிறுவனங்கள்
கேரள மகளிர் ஆணையம்

**கேரள மகளிர் ஆணையம்** (*Kerala Women's Commission*) இந்தியாவின் கேரள மாநிலத்தில் 1990 ஆம் ஆண்டு தொடங்கப்பட்டது.  கேரள 1990 ஆம் ஆண்டு மகளிர் ஆணையச் சட்டம் 5 ஆவது பிரிவின் கீழ் ஒரு சட்டரீதியான அமைப்பாக இந்த ஆணையம் அமைக்கப்பட்டது.

1990 ஆம் ஆண்டு முதல் 1995 ஆம் ஆண்டு வரை குடியரசுத்தலைவரின் ஒப்புதல் பெற இந்த மசோதா ஐந்து ஆண்டுகளாக நிலுவையில் இருந்தது. கேரள மகளிர் ஆணையச் சட்டம் 15-9-1995 அன்று குடியரசுத் தலைவரின் ஒப்புதலுடன் நிறைவேற்றப்பட்டது. 

கேரள மாநிலத்தில் வாழ்கின்ற  பெண்களின் சமூக நிலையை மேம்படுத்துவதற்கு  இச்சட்டம் வழிவகுக்கிறது. பெண்களைப் பாதிக்கும் நியாயமற்ற நடைமுறைகள் குறித்தும், அதனுடன் தொடர்புடைய அல்லது தற்செயலான சம்பவங்களையும்   ஆணையம் விசாரிக்கும் என்று உறுதியளிக்கிறது. தேவைப்பட்டால் பின்னர் ஆணையம் அரசாங்கத்திற்கு பரிந்துரையும் செய்யும். மாநில பொதுச் சேவை மற்றும் மாநில பொது நிறுவனங்களில் பெண்களுக்கு சமமான வாய்ப்பை பெறுவதற்கும் மகளிர் ஆணையம் உறுதி செய்கிறது. .

## மேற்கோள்கள்


பகுப்பு:கேரளம்
பகுப்பு:கேரள அரசு
சாம்பல் பாறு

**சாம்பல் பாறு** [Cinereous vulture (*Aegypius monachus*)] அல்லது ஊதாமுகப் பாறு என்பது ஐரோப்பா, மத்திய கிழக்காசியா மற்றும் ஆசியப் பகுதிகளில் இனப்பெருக்கம் செய்யும் ஒரு தொல்லுலகப் பாறு ஆகும். இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறு நிலையை அண்மித்த இனமாகக் (NT) குறிப்பிடப்பட்டுள்ளது.

## உடலமைப்பும் கள அடையாளங்களும்

## பரவலும் வாழிடமும்

### பரவல்
தென் பேலியார்க்டிக் (ஐபீரியா, தென்கிழக்கு பிரான்சு), பேலியாரிக் தீவுகள், பால்கன் பகுதி, துருக்கி, காகேசசு, ஈரான், ஆப்கானிஸ்தான், பாகிஸ்தான், தென்மேற்கு காஷ்மீர் வழியாக தெற்கு சைபீரியா, மங்கோலியா, வடகிழக்கு சீனா வரை.

**[[குளிர்காலம்|குளிர்காலத்தில்]] <u>தெற்கு நோக்கிய</u> [[வலசை போதல்|வலசை போகும்]] பகுதிகள்**: மத்திய கிழக்கு ஆசியா, தென் பாகிஸ்தான், வட இந்தியா (சிறிய எண்ணிக்கையில் தென்னிந்தியப் பகுதிகள்), நேபாளம், சிறிய எண்ணிக்கையில் கிழக்கு சீனா மற்றும் கொரியா.

## மேற்கோள்கள்


பகுப்பு:தமிழ்நாட்டில் காணப்படும் பறவைகள்
பகுப்பு:பிணந்தின்னிக் கழுகுகள்
பகுப்பு:ஐரோவாசிய கொன்றுண்ணிப் பறவைகள்
இந்திய வேளாண் புள்ளியியல் ஆராய்ச்சி நிறுவனம்

**இந்திய வேளாண் புள்ளியியல் ஆராய்ச்சி நிறுவனம்** (*Indian Agricultural Statistics Research Institute*) என்பது இந்திய வேளாண் ஆராய்ச்சி குழுமத்தின் (ஐ.சி.ஏ.ஆர்) கீழ் உள்ள ஆய்வு நிறுவனமாகும். இது விவசாய சோதனைகளை வடிவமைப்பதற்கும் விவசாயத்தில் தரவுகளைப் பகுப்பாய்வு செய்வதற்கும் புதிய நுட்பங்களை உருவாக்குவதற்கான கட்டமைப்புடன் உருவாக்கப்பட்டது.

இந்த நிறுவனம் புது தில்லியில் உள்ள பூசாவில் உள்ளஇந்திய வேளாண் வேளாண் ஆராய்ச்சி நிறுவன வளாகத்தில் அமைந்துள்ளது.

இந்த நிறுவனம் விலங்கு மற்றும் தாவர இனப்பெருக்கத்திற்கான புள்ளிவிவர நுட்பங்களில் நிபுணத்துவம் பெற்றது.

## தோற்றம் மற்றும் வரலாறு
1930ஆம் ஆண்டில், வேளாண் ஆராய்ச்சி குழு, மாநில வேளாண்மை மற்றும் கால்நடை பராமரிப்புத் துறைகளின்  சோதனைகளைத் திட்டமிடுவதற்கும், சோதனை தரவுகளைப் பகுப்பாய்வு செய்வதற்கும், முடிவுகளின் விளக்கம் மற்றும் தொழில்நுட்ப திட்டங்களை உருவாக்குவது குறித்த ஆலோசனைகளை வழங்குவதற்கும் ஒரு புள்ளிவிவர அலகு ஒன்றைத் தொடங்கியது. இலெசுலி கோல்மனின் பரிந்துரையின் பேரில் இந்த பிரிவு நிறுவப்பட்டது. 
இடது|thumb| கணினி மைய கட்டிடத்தின் அடிக்கல்
இந்த அலகு 1940 முதல், இலண்டன் ஜெர்சி நெய்மனிடம் புள்ளிவிவர கல்வி கற்ற நிபுணர் முனைவர் பி.வி.சுகாத்மே தலைமையில் செயல்பட்டது. ஆரம்பக்காலத்தில் முதன்மை உணவுப் பயிர்களின் விளைச்சல் புள்ளிவிவரங்களைச் சேகரிப்பதற்கான நம்பகமான முறைகள் குறித்துச் செயல்பட்டது.

மாதிரி மற்றும் புள்ளிவிவரங்களில் மேலும் ஆராய்ச்சி தொடங்கப்பட்டது. இது 1945இல் ஒரு புள்ளிவிவரக் கிளை நிறுவனமாக மாறியது. வேளாண் புள்ளிவிவரத் துறையில் ஆராய்ச்சி மற்றும் பயிற்சிக்கான மையமாக இந்த கிளை சர்வதேச அங்கீகாரத்தைப் பெற்றது. 1949ஆம் ஆண்டில் இந்திய வேளாண் ஆராய்ச்சிக் குழுமத்தின் (ஐசிஏஆர்) புள்ளிவிவர பிரிவு என்று பெயரிடப்பட்டது. 1952ஆம் ஆண்டில், ஐக்கிய நாடுகளின் உணவு மற்றும் வேளாண்மை அமைப்பின் (FAO) நிபுணர்களான முனைவர் பிராங்க் யேட்ஸ் மற்றும் முனைவர் டி.ஜே.பின்னி ஆகியோரின் பரிந்துரைகளின் பேரில் விரிவாக்கப்பட்டு, 1955இல் பூசா வளாகத்திற்கு மாற்றப்பட்டது. 2 ஜூலை 1959 அன்று இது வேளாண் ஆராய்ச்சி புள்ளிவிவர நிறுவனம் (IARS) என மறுபெயரிடப்பட்டது.

1964ஆம் ஆண்டில், புது தில்லியில் உள்ள இந்திய வேளாண் ஆராய்ச்சி நிறுவனத்துடன் (ஐஏஆர்ஐ) முதுநிலை அறிவியல் மற்றும் முனைவர் பட்டப்படிப்பிற்கான புரிந்துணர்வு ஒப்பந்தம் கையெழுத்தானது.

1964ஆம் ஆண்டில், ஐபிஎம் 1620 மாடல்- II மின்னணுக் கணினி கொண்ட ஒரு சில நிறுவனங்களில் இதுவும் ஒன்றாக இருந்தது. 1970ஆம் ஆண்டில், இது ஐ.சி.ஏ.ஆரின் கீழ் ஒரு முழு நிறுவனமாக மாறியது மற்றும் 1 ஜனவரி 1978இல் இந்திய வேளாண் புள்ளிவிவர ஆராய்ச்சி நிறுவனம் (ஐ.ஏ.எஸ்.ஆர்.ஐ) எனப் பெயர் மாற்றப்பட்டது.

1977ஆம் ஆண்டில், ஒரு புதிய கட்டிடத்தில் மூன்றாம் தலைமுறை கணினி பரோஸ் பி -4700 அமைப்பு நிறுவப்பட்டது. 1991-95 ஆம் ஆண்டில், பழைய கணினிகள் புதிய பிணைய கணினி அமைப்புகளால் மாற்றப்பட்டன.

## மேற்கோள்கள்

 

* இந்திய கல்வி
* பி.வி. சுகாத்மே (1966) எஃப்.என். டேவிட் (பதிப்பு) இல் மாதிரி கோட்பாடு மற்றும் பயிற்சியில் முக்கிய முன்னேற்றங்கள். ) புள்ளிவிவரங்களில் ஆராய்ச்சி ஆவணங்கள், நியூயார்க்: விலே.
* சஷிகலா சுகத்மே (2002) பாண்டுரங் வி. சுகாத்மே 1911-1997, புள்ளிவிவர திட்டமிடல் மற்றும் அனுமான இதழ், 102 (1), 3-24.

## வெளி இணைப்புகள்
* அதிகாரப்பூர்வ தளம்

பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:இந்திய வேளாண்மை ஆய்வு நிலையங்கள்
பகுப்பு:தில்லியில் உள்ள ஆய்வுக் கழகங்கள்
ரைமோனா தேசிய பூங்கா

**ரைமோனா தேசிய பூங்கா** என்பது இந்தியாவின் அசாமில் உள்ள ஒரு தேசிய பூங்காவாகும், இது கோக்ராஜர் மாவட்டத்தின் கோசைகான் துணைப்பிரிவில் அமைந்துள்ளது. 2021 ஜூன் 5 ஆம் தேதி குவஹாத்தியின் காந்தி மண்டபத்தில் உலக சுற்றுச்சூழல் தினத்தை முன்னிட்டு முதலமைச்சர் ஹிமந்தா பிஸ்வா சர்மா அறிவித்ததன் மூலம் இது உருவாக்கப்பட்டது. பி.டி.ஆரின் கோக்ராஜர் மாவட்டத்தின் கீழ் வரும் கோசைகான் துணைப்பிரிவின் கச்சுகான் வன பிரிவில் அமைந்துள்ள ரைமோனா தேசிய பூங்கா. அறிவிக்கப்பட்ட ரிபு ரிசர்வ் வனத்தின் (508.62 கி.மீ. 2 (196.38 சதுர மைல்)) வடக்கு பகுதியை உள்ளடக்கிய 422 கி.மீ. 2 (163 சதுர மைல்) பரப்பளவைக் கொண்ட ஒரு தொடர்ச்சியான வனப்பகுதியின் ஒரு பகுதியாகும், இது மனாஸ் புலிகள் காப்பகத்திற்கு மேற்கு பகுதியில் அமைந்துள்ளது கிழக்கு இமயமலை பல்லுயிர் செழுமையிடத்தின் தெற்கு அடிவாரங்கள்.

## மேற்கோள்கள்

பகுப்பு:தேசியப் பூங்காக்கள்
கோமதி சுவாமிநாதன்

**கோமதி சுவாமிநாதன்** (இறப்பு:2012, அகவை 95) தமிழ்நாட்டு எழுத்தாளர். நூற்றுக்கணக்கான சிறுகதைகள், புதினங்கள், நாடகங்கள், மற்றும் நேர்காணல் கட்டுரைகளை எழுதியவர். தமிழ்நாடு, திருநெல்வேலியைச் சேர்ந்தவர்.

## இவரது நூல்கள்
கோமதி சுவாமிநாதன் எழுதிய நூல்கள் சில:
*அன்பு மழை (1982)
*இன்பமே எங்கே நீ
*காலக் கனவுகள் (1967)
*கோபம் வாழ்க (1967)
*தேன் தித்திக்குமா (1965)
*நினைக்க முடியாது (1962)
*நினைவோ உன் முகம் கனவோ (1962)
*முகூர்த்த வேளை (1964)
*விசாலி ஒரு முழு நிலவு (1978)

## மேற்கோள்கள்

பகுப்பு:2012 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:திருநெல்வேலி மாவட்ட மக்கள்
பெந்தோங்

**பெந்தோங்** என்பது (மலாய்: *Bentong*; ஆங்கிலம்: *Bentong*; சீனம்: 文冬) மலேசியா, பகாங் மாநிலத்தில், பெந்தோங் மாவட்டத்தில் உள்ள ஒரு நகரம். பகாங் மாநிலத்தில் இரண்டாவது பெரிய நகரம்.  கோலாலம்பூர் மாநகருக்கு வடகிழக்கில் 80 கி.மீ தொலைவில், தித்திவாங்சா மலைத்தொடருக்கு எதிரே அமைந்து உள்ளது.

இந்த நகரத்தின் மேற்கில் சிலாங்கூர் மாநிலம்; தெற்கில் நெகிரி செம்பிலான் மாநிலம்; எல்லைகளாக அமைந்து உள்ளன. கிழக்கு கடற்கரை கிளாந்தான்; திரங்கானு மாநிலங்களுக்குச் சாலை வழியாகச் செல்வதற்கு இந்த நகரம் நுழைவாயிலாக அமைகின்றது.

உள்ளூர் ரப்பர் தோட்டங்கள் மற்றும் ஈயச் சுரங்கங்களுக்கான வணிக மையமாகவும் கெந்திங் மலைக்குச் செல்லும் அடிவாசல் நகரமாகவும் விளங்குகிறது.

பெந்தோங் நகரத்திற்குச் செல்லும் அசல் பிரதான சாலை, இப்போது இரட்டை வழிச் சாலையாக மாற்றப்பட்டு உள்ளது. நாட்டின் முதல் "புதுக் காற்று வழி நுரையீரல் தூய்மை செய்" இடமாக (Fresh Air Lung Washing Eco Tourism Destination) அறிவிக்கப்பட்டு உள்ளது. 

## வரலாறு
ஒரு பழைய புராணக் கதையின்படி,  முன்னர் காலத்தில் கார்லோ சாஸ் (Carlo Sas) என்று அழைக்கப்பட்டது. முதலாம் உலகப் போருக்கு முன்னர் பெந்தோங்  எனும் பெயருக்கு மாற்றம் செய்யப்பட்டது.

முந்தைய காலங்களில், பெந்தோங் நகரம் இப்போதைய சந்தைப் பகுதிக்கு அருகில் இருந்தது. அந்தப் பகுதி ரெபாஸ் நதியும் பெர்த்திங் நதியும் சந்திக்கும் இடத்தில் இருக்கும் சோங்கி எனும் கிராமப் பகுதி என்றும் சொல்லப் படுகிறது.

1995-ஆம் ஆண்டில், அரசாங்கத்தின் அரசிதழ் 47/ 5/5/1995 மூலமாகப் பெந்தோங் நகரம ஒரு நகராட்சி மன்றமாக மாற்றம் செய்யப்பட்டது.

## பெந்தோங் தமிழ்ப்பள்ளி

பெந்தோங் நகரில் ஒரு தமிழ்ப்பள்ளி உள்ளது. அதன் பெயர் பெந்தோங் தமிழ்ப்பள்ளி (SJKT Bentong). 145 மாணவர்கள் பயில்கிறார்கள். 15 ஆசிரியர்கள் பணியாற்றுகிறார்கள்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பகாங் நகரங்கள்
வி. பி. நந்தகுமார்

**வி. பி. நந்தகுமார்**  (*V. P. Nandakumar*) இந்தியாவின் கேரள மாநிலம் திருச்சூர் மாவட்டத்தில் உள்ள வாலாபாத்தைச் சேர்ந்த ஒரு தொழிலதிபராவார். இவர் மணப்புரம் நிதி நிறுவனத்தின்  நிர்வாக இயக்குனராகவும்  தலைமை நிர்வாக அதிகாரியாகவும் பணிபுரிகிறார்.
 
ஆசிர்வாத் சிறுநிதி நிறுவனத்தின் தலைவராகவும் நந்தகுமார் உள்ளார்.  இந்நிறுவனம்  இந்தியாவின் 4 வது  பெரிய சிறுநிதி குழுமமாகும். இந்நிறுவனத்தின் மூலதன மதிப்பு  5,000 கோடி ரூபாயாகும். இந்தியா முழுவதும் 2,600 கிளைகள் உள்ளன, 26,000 பேர் வேலை செய்கிறார்கள். நிறுவனத்தின் வருவாய் ரூ 2,200 கோடியாகும் சொத்துக்கள் சுமார் 11,000 கோடியாகும்.
 
## வாழ்க்கைக் குறிப்பு

நந்தகுமாரின் தாயார் ஓர் ஆரம்ப பள்ளி ஆசிரியராக இருந்தார். முதுகலைப் பட்டம் பெற்ற பின்னர் நந்தகுமார் தனியார் வங்கியான கோழிக்கோடிலுள்ள நெடுங்காடி வங்கியில் நன்னடத்தை அலுவலராகப் பணிபுரிந்தார். தந்தைக்கு உடல்நிலை சரியில்லாத காரணத்தால் வங்கிப் பணியிலிருந்து 1986 ஆம் ஆண்டு விலகி குடும்பத் தொழிலுக்குத் திரும்பினார். வங்கியில் பெற்ற அனுபவங்களைக் கொண்டு குடும்ப அடகுத் தொழிலை விரிவுபடுத்தினார். கேரள வங்கிகள் கணினி மயமாக்கப்படுவதற்கு முன்பே இவர் தனது நிறுவனத்தை கணினி மயமாக்கினார். ஆறே ஆண்டுகளில் இவரது நிறுவனத்தின் சொத்து மதிப்பு ஏழு கோடியாக உயர்ந்தது. பின்னர் படிப்படியாக நிறுவனம் மிகப்பெரிய வளர்ச்சி கண்டது.
   
## தனித்தன்மை

வி.பி. நந்தகுமார் பன்னாட்டு அரிமா சங்கத்தின் பன்னாட்டு  இயக்குநராகவும் உள்ளார். 
## மேற்கோள்கள்


பகுப்பு:வாழும் மக்கள்
பகுப்பு:கேரள மக்கள்
சி. ஆர். பட்டாபிராமன்

**சேத்துப்பட்டு ராமசாமி ஐயர் பட்டபிராமன்**  (11 நவம்பர் 1906 - 19 சூன் 2001) என்பவர் இந்திய வழக்கறிஞரும், இந்திய தேசிய காங்கிரசு  அரசியல்வாதியும் ஆவார். இவர் இந்திய அரசியல்வாதி சி. பி. இராமசாமி ஐயரின் மூத்த மகனாவார். இவர் 1957 முதல் 1967 வரை கும்பகோணம் தொகுதியில் இருந்து இந்திய நாடாளுமன்றத்துக்கு தேர்ந்தெடுக்கபட்டார். 1966 முதல் 1967 வரை இந்திய ஒன்றிய அமைச்சராகவும் பணியாற்றினார்.

## ஆரம்பகால வாழ்க்கை மற்றும் கல்வி
பட்டபிராமன் 1906 நவம்பர் 11 ஆம் நாள் சி. பி இராமசாமி ஐயர், சீதம்மா இணையருக்குப் பிறந்தார். இவர் பிறப்பதற்கு முன்பு இவரது தாயிக்கு இரண்டு முறை கருச்சிதைவு ஏற்பட்டது. இதனால் சீதம்மா நாகா வழிபாட்டின் ஒரு பகுதியாக *நாக பிரதிஸ்த யாகம்* செய்தபின் பட்டாபிராமன் பிறந்ததால், பட்டாபிராமனுக்கு முதலில் நாகராஜன் என்று பெயரிடப்பட்டது. இவர் தன் தந்தையின் 27 வது பிறந்தநாளுக்கு ஒரு நாள் முன்பு பிறந்தார்.

பட்டாபிராமன் மதராசின்  மைலாப்பூரில் உள்ள பி. எஸ். மேல்நிலைப் பள்ளியில் பள்ளிப் படிப்பை மேற்கொண்டார். மேலும் மதராசின் பிரசிடென்சி கல்லூரியில் பட்டம் பெற்றார். பின்னர் இவர் இலண்டன் பொருளியல் பள்ளியில் எல். எல். பி. படிப்பை படித்தார். பின்னர்  1938 ஆம் ஆண்டு, தில்லியில் உள்ள பெடரல் நீதிமன்றத்தின்  (தற்போதய இந்திய உச்ச நீதிமன்றம்) வழக்கறிஞரானார்,.

## அரசியல்
பட்டாபிராமன் தனது துவக்கக் காலத்திலிருந்தே இந்திய தேசிய காங்கிரசின் உறுப்பினராக இருந்தார். சைமன் குழு புறக்கணிப்பு, இந்தியா லீக் அமைப்பின் செயல்பாடுகளில் தன்னை ஈடுபடுத்திக்கொண்டார். இவர் 1957  மற்றும் 1962  ஆண்டுகளில் கும்பகோணம் மக்களவைத் தொகுதியில் இருந்து நாடாளுமன்றத்துக்குத் தேர்ந்தெடுக்கப்பட்டார். பட்டாபிராமன் அப்போதைய பிரதமர் ஜவகர்லால் நேருவின் அமைச்சரவையில் தொழிலாளர், வேலைவாய்ப்பு மற்றும் திட்டமிடல் துறையில் துணை அமைச்சராக நியமிக்கபட்டார். மேலும் 1964 சூன் 15 முதல் 1966 சனவரி 24 வரை தகவல் மற்றும் ஒளிபரப்புது துறையின் துணை அமைச்சராகப் பணியாற்றினார். இவர் 1966 சனவரி 25 முதல் 1967 இல்  பதவி விலகும் வரை சட்டம் மற்றும் நிறுவன விவகாரத் துறை அமைச்சராகப் பணியாற்றினார். பட்டபிராமன் 1967 தேர்தலில் கும்பகோணம் மக்களவைத் தொகுதியில் தோல்வியடைந்த பிறகு அரசியலில் இருந்து ஓய்வு பெற்றார்.

## விளையாட்டு
பட்டபிராமன் ஒரு சிறந்த விளையாட்டு வீர்ரும்,  விளையாட்டுப் போட்டிகளின் புரவலரும் ஆவார். இவர் மைலாப்பூர் மனமகிழ் மன்றத்தை நிறுவினார். மேலும்  பி. சுப்பராயனுடன் சேர்ந்து மதராசு துடுப்பாட்ட சங்கத்தை நிறுவினார்.

## இறப்பு
பட்டாபிராமன்  2001 சூன் 19 அன்று தனது 94 வயதில் தூக்கத்தில் இருந்தபோது இறந்தார்.

## குடும்பம்
பட்டாபிராமனின் தந்தை சர் சி. பி. இராமசாமி ஐயர் இந்தியாவின் முன்னணி அரசியல்வாதிகளில் ஒருவராக இருந்தார். இவர் பிறந்த நேரத்தில், இந்தியாவில் அதிக வருமானம் ஈட்டிய வழக்கறிஞராகவும் இருந்தார். மதராசின் ஸ்டான்லி கல்லூரியின் முதல்வரும், பி. எஸ் உயர்நிலைப் பள்ளியின் நிறுவனருமான பென்னத்தூர் சுப்பிரமணிய அய்யரின் மருமகன் கேப்டன் டாக்டர் பி. கிருஷ்ணசாமியின் மகள் சரஸ்வதியை 1925 சனவரி 26 அன்று பட்டாபிராமன் மணந்தார். இந்தத் தம்பதிக்கு சகுந்தலா (1927-2000), சீதா (1933-1958), லட்சுமி, பத்மினி ஆகிய நான்கு மகள்கள் இருந்தனர்.

## மேற்கோள்கள்

 
## உசாத்துணை
* 
* 

பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:2001 இறப்புகள்
பகுப்பு:1906 பிறப்புகள்
கேம்பிக்ளோசா சியாமென்சிசு

***கேம்பிக்ளோசா சியாமென்சிசு*** (*Campiglossa siamensis*) என்பது ஒரு வகை பழ ஈ ஆகும். இது டெஃப்ரிடிடே குடும்பத்தினைச் சார்ந்தது.

## பரவல்
இந்த பழ ஈ தாய்லாந்து பகுதிகளில் காணப்படுகிறது.

## மேற்கோள்கள்

பகுப்பு:பூச்சிகள்
சுசில் குமார் சாக்யா

**சுசில் குமார் சாக்யா** (*Suhil Kumar Shakya*) என்பவர் இந்திய அரசியல்வாதி மற்றும் இந்தியாவின் உத்தரப்பிரதேசத்தின் 17வது சட்டமன்ற உறுப்பினராக உள்ளார். இவர் உத்திரப் பிரதேசத்தின் பரூகாபாத்  மாவட்டத்தில் உள்ள அம்ரிபூர் தொகுதியிலிருந்து தேர்ந்தெடுக்கப்பட்டுள்ளார்.

## அரசியல் வாழ்க்கை
உத்தரப் பிரதேச சட்டமன்றத் தேர்தலில் பாரதிய ஜனதா கட்சி வேட்பாளராக சுசில் குமார் சாக்யா போட்டியிட்டார். இவர் சமாஜ்வாதி கட்சியைச் சேர்ந்த தனது நெருங்கிய போட்டியாளரான நரேந்திர சிங் யாதவை 40,507 வாக்குகள் வித்தியாசத்தில் தோற்கடித்தார்.

## பதவிகள்

## மேற்கோள்கள்


பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
சிட்லப்பாக்கம் சி. இராஜேந்திரன்

**சிட்லப்பாக்கம் சி. இராஜேந்திரன்** என்பவர் ஒரு இந்திய தமிழ் அரசியல்வாதியாவார். இவர் தென் சென்னை மக்களவைத் தொகுதியிலிருந்து  இந்திய மக்களவை உறுப்பினராக அதிமுக சார்பில் தேர்ந்தெடுக்கபட்டவர்.  அதிமுகவைச் சேர்ந்த இவர் காஞ்சிபுரம் கிழக்கு மாவட்ட அதிமுக செயலாளராக உள்ளார்.

## குறிப்புகள்
 

பகுப்பு:சென்னை அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:காஞ்சிபுரம் மாவட்ட மக்கள்
திரியாங்

**திரியாங்** (மலாய்: *Teriang*; ஆங்கிலம்: *Teriang*; சீனம்: 直凉) என்பது மலேசியா, பகாங் மாநிலத்தில், பெரா மாவட்டத்தில் அமைந்து இருக்கும் ஒரு நகரம். பகாங் ஆற்றின் துணை ஆறான திரியாங் ஆற்றின் பெயரில் இருந்து இந்த இடத்திற்குத் திரியாங் என பெயர் வந்தது.

## வரலாறு

திரியாங் வரலாறு 1800-ஆம் ஆண்டுகளின் நடுப்பகுதியில் தொடங்குகிறது. அப்போது மலாய்க்காரர்கள் அதிகமான மக்கள் தொகை கொண்டவர்களாக இருந்தார்கள். விவசாயம், மீன்பிடித்தல் அவர்களின் வாழ்வாதாரம்.

அதன் பின்னர் 1900-ஆம் ஆண்டுகளில் சீனர்கள் குடியேறினார்கள். ஆரம்பத்தில் பெரும்பாலானவர்கள் திரியாங் நதி வழியாகவோ அல்லது கால்நடையாகவோ வந்து இருக்கலாம். இவர்களுக்குப் பின்னர் 1920-ஆம் ஆண்டுகளில் அங்கு ரப்பர் தோட்டங்கள் திறக்கப்பட்டன. அங்கு வேலை செய்வதற்காக தமிழர்கள் அழைத்து வரப்பட்டார்கள்.

### மலாயா தொடருந்து நிறுவனம்

1900-களின் தொடக்கத்தில் மலாயா தொடருந்து நிறுவனம் இங்கு ஒரு சிறிய ரயில் நிலையத்தைக் கட்டியது. சிங்கப்பூரில் இருந்து வந்த இரயில்கள் இங்கு நின்று சென்றன.

திரியாங்கில் வந்து குடியேறிய சீனர்கள் பெரும்பாலும் ரப்பர் மரம் சீவுபவர்கள்; மர வியாபாரிகள்; உணவகம் மற்றும் காபி கடையாளர்கள். திரியாங்கில் இரயில்கள் நிறுத்தப்படும் போது சிலர் பயணிகளுக்கு உணவைத் தயாரித்துக் கொடுத்தனர்.

### மலாயா அவசரக்காலம்

1950-க்குள் பல ஆயிரம் மக்கள் தொகையுடன், திரியாங் ஒரு பிரதானமான சீன நகரமாக வளர்ந்தது. 1948 - 1960 மலாயா அவசரக்காலத்தில், மலாயா பிரித்தானிய இராணுவம் பல கிராமப்புற சீனர்களைப் பலவந்தமாகப் புதிய கிராமங்களில் குடியேறச் செய்தது.

2020-ஆம் ஆண்டின்  மக்கள் தொகை கணக்கெடுப்பின்படி, பெரா மாவட்டத்தின் மக்கள் தொகை 5,322 ஆகும். இவர்களில் 45% பேர் சீன இனத்தவர்கள். பெரும்பாலானவர்கள் திரியாங் நகரம் அல்லது புதிய கிராமங்களில் வசிக்கும் நகரவாசிகள்.

### திரியாங் தமிழர்கள்

தமிழர்களும் கணிசமான் அளவிற்கு தோட்டப் புறங்களில் வாழ்கிறார்கள். திரியாங் பகுதியில் பல ரப்பர் தோட்டங்கள் உள்ளன. ரப்பர் தோட்டங்களாக இருந்தவை இப்போது எண்ணெய்ப்பனைத் தோட்டங்களாக மாறி விட்டன.

### மெந்திரி தோட்டத் தமிழ்ப்பள்ளி

திரியாங் பகுதியில் ஒரு தமிழ்ப்பள்ளி உள்ளது. அதன் பெயர் மெந்திரி தோட்டத் தமிழ்ப்பள்ளி. இந்தப் பள்ளியில் 24 மாணவர்கள் பயில்கிறார்கள். 11 ஆசிரியர்கள் பணியாற்றுகிறார்கள்.

## மேற்கோள்கள்

பகுப்பு:மலேசிய நகரங்கள்
பகுப்பு:பகாங்
பகுப்பு:பகாங் நகரங்கள்
75 (எண்)

**75** (**எழுபத்தைந்து**) என்பது 74 ஐத் தொடர்ந்து 76க்கு முந்தைய இயல் எண் ஆகும்.

## கணிதத்தில்
**75** என்பது:

* நான்காவது வரிசை செய்யப்பட்ட பெல் எண், மற்றும் நான்கு உருப்படிகளின் தொகுப்பில் பலவீனமான வரிசைகளின் எண்ணிக்கையைக் கணக்கிடுகிறது.
* முதல் ஐந்து ஐங்கோண எண்களின் தொகை, எனவே ஒரு ஐங்கோண பிரமிடு எண் ஆகும்.
* ஒரு நவகோண எண்.
* ஒரு கீத் எண், ஏனெனில் இது அதன் அடிப்படை பதின்மம் இலக்கங்களிலிருந்து தொடங்கி ஃபிபொனச்சி போன்ற வரிசையில் மீண்டும் நிகழ்கிறது: 7, 5, 12, 17, 29, 46, 75. . . 
* ஒரு சுய எண், ஏனெனில் அதன் முழு இலக்கங்களுடன் சேர்க்கப்பட்ட முழு எண் 75 வரை சேர்க்கிறது. 

எல்லையற்ற செட்களைத் தவிர, 75 சீரான பாலிஹெட்ரா உள்ளன (அல்லது விளிம்புகள் ஒன்றிணைக்க அனுமதிக்கப்பட்டால் 76).

## பிற துறைகளில்
**எழுபத்தைந்து** :

* இரேனியத்தின் அணு எண்
* கனடிய செனட்டர்களுக்கான வயது வரம்பு 
* முதலாம் உலகப் போரின் துப்பாக்கியான கேனான் டி 75 மாதிரி 1897இன் பொதுவான பெயர்
* பாரிஸ் நகரத்தின் துறை எண்
* அமெரிக்காவில் பிங்கோவின் நிலையான விளையாட்டில் பந்துகளின் எண்ணிக்கை

## மேற்கோள்கள்

பகுப்பு:முழு எண்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கியோன் சோ பகோடா

**கியோன் சோ பகோடா** (Kiến Sơ pagoda)() என்பது வியட்நாமின் ஹனோய் கியா லாம் மாவட்டத்தில் உள்ள ஒரு புத்த வழிபாட்டுத் தலம் ஆகும். சீன துறவி வோ நகோன் தோங் (Vô Ngôn Thông) 820ஆம் ஆண்டில் இங்கு வசித்து வந்தார். இது வியட்நாமில் புத்தமதம் பரப்புவதற்கான ஒரு முக்கிய தளமாக மாறியது.

## மேற்கோள்கள்

 

பகுப்பு:வியட்நாமில் உள்ள கோயில்கள்
காசுட்ரினோட்சு ஆர்கோபிளாக்கா

***காசுட்ரினோட்சு ஆர்கோபிளாக்கா*** (*Gastrinodes argoplaca*)  என்பது ஜியோமெட்ரிடே குடும்பத்தின் அந்துப்பூச்சி ஆகும். இது ஆத்திரேலியாவில் காணப்படுகிறது. இதனுடைய கம்பளிப்பூச்சி பச்சை அல்லது சிவப்பு பழுப்பு நிறத்தில் காணப்படும். இவை யூகலிப்டசு உள்ளிட்ட பல தாவர இலைகளை உண்ணுகின்றன.

## மேற்கோள்கள்


பகுப்பு:Articles with 'species' microformats
பகுப்பு:பூச்சிகள்
பகுப்பு:ஆத்திரேலிய உயிரினங்கள்
துருவி ஆச்சார்யா

**துருவி ஆச்சார்யா** (பிறப்பு 1971)  இந்திய ஓவியராவார். இவர் உளவியல் ரீதியாக சிக்கலான மற்றும் பார்வை அடுக்கு முறை  ஓவியங்களுக்கு பெயர் பெற்ற இந்தியக்  கலைஞர். இவர் இந்தியாவின் மும்பையில் வசிக்கிறார்.

## ஆரம்பகால வாழ்க்கை மற்றும் கல்வி
துருவி ஆச்சார்யா 1971 இல் இந்தியாவில் பிறந்தார், மும்பையில் வளர்ந்தார். மும்பையில் உள்ள தனியார் பெண்கள் பள்ளியான வால்சிங்கம் ஹவுஸ் பள்ளியில் பயின்றார்.

ஆச்சார்யா 1993 ஆம் ஆண்டில் மும்பையில் உள்ள சோபியா மகளிர் கல்லூரியில் அப்ளைடு ஆர்ட்ஸில் இளங்கலை பட்டம் பெற்றார். அவர் ஒரு கான் பெற்றார் நுண்கலைகள் மாஸ்டர் மணிக்கு ஓவியம் Hoffberger பள்ளி முதல் 1998 இல் (எம்எஃப்ஏவும்) பட்டம் கலை மேரிலாந்து நிறுவனம் கல்லூரி இல் (அப்ரகம், அப்பிரகம்) பால்டிமோர், மேரிலாந்து .  MICA இல், அவர் ஓவியர் கிரேஸ் ஹார்டிகனுடன் படித்தார்.

திரைப்படத் தயாரிப்பாளர் மணீஷ் ஆச்சார்யாவை அவர் திருமணம் செய்து கொண்டார். இத்தம்பதியினருக்கு இரண்டு மகன்கள் உள்ளனர். மணீஷ் ஆச்சாரியா 2010 இல் ஒரு விபத்தில் காலமானார்.

## வேலை
"வெற்றிக்கான விரைவான பாதையில்" (fast track to success) இருக்கும் 35 வயதிற்கு உட்பட்ட 50 இந்தியர்களில் ஒருவராக 2005 ஜனவரியில் இந்தியா டுடே செய்தி இதழில் துருவி இடம்பெற்றார்.

நியூயார்க்கில் உள்ள குயின்ஸ் மியூசியம் ஆஃப் ஆர்ட், சான் ஜோஸ் மியூசியம் ஆஃப் ஆர்ட், மும்பையில் நவீன கலைக்கான தேசிய தொகுப்பு, மும்பையில் உள்ள சத்ரபதி சிவாஜி மகாராஜ் வாஸ்து சங்கராலய அருங்காட்சியகம், கிரிஃபித் பல்கலைக்கழகம், செயின்ட் லூயிஸில் உள்ள வெப்ஸ்டர் பல்கலைக்கழகம், பிரிஸ்பேன் மற்றும் மிலனில் முன்னாள் ஸ்பேசியோ ஓபெர்டன் ஆகியவற்றில் கண்காட்சி நடத்தியுள்ளார். மும்பையில் உள்ள தேசிய கலை நிகழ்ச்சிகளுக்கான மையம் மற்றும் ஆசியா சொசைட்டியில் கண்காட்சி நடத்தியுள்ளார்.  &#x5D; 

ஆச்சார்யாவின் சிறப்பு படைப்பு "பெயிண்டிங் அஸ் பர்பாமன்ஸ்", 2015 ஆம் ஆண்டில் இந்தியா கலை கண்காட்சியில் சித்ரா கணேஷ் உடன் இணைந்து உருவாக்கிய மும்பையின் ஜிண்டால் ஸ்டீல் ஒர்க்ஸ் சென்டருக்கான 32 அடி சுவரோவியமான "ஜே.எஸ்.டபிள்யூ" ஆகும்., டெல்லியின் மோர்டே கேலரியில் ஆச்சார்யா பருத்தி துணிகளுடன் கேலரி அறையை மூழ்கடிக்கும் விதமாக “ஒரு காலத்தில் இருந்த, இன்னும் இருக்கிறது, ஆனால் இல்லை…” என்ற தலைப்பில் படைப்பை நிறுவினார்.

## விருதுகள்
ஆச்சார்யா 2014 இல் ஒய்.எஃப்.எல்.ஓ(YFLO) இளம் பெண்கள் சாதனையாளர் விருதுகளைப் பெற்றவர்; ஓவியத்திற்கான ஏவிபி கிரண் புராஸ்கர் விருது, 2006 இந்தியாவின் மும்பையில் உள்ள சங்கித் கால கேந்திராவிடமிருந்து பெற்றார். 

## குறிப்புகள்


## வெளி இணைப்புகள்
* Official website

பகுப்பு:வாழும் மக்கள்
பகுப்பு:இந்தியப் பெண் ஓவியர்கள்
பகுப்பு:1971 பிறப்புகள்
மைசூர் மணல் சிற்ப அருங்காட்சியகம்

**மைசூர் மணல் சிற்ப அருங்காட்சியகம்** (*Mysore Sand Sculpture Museum*) இந்தியாவின் கர்நாடக மாநிலம் மைசூரில் அமைந்துள்ள முதல் மணல் சிற்ப அருங்காட்சியகமாகும். சாமுண்டி மலைகளின் அடிவாரத்தில் ஒரு ஏக்கர் நிலப்பரப்பில் 150 மணல் சிற்பங்கள் காட்சிக்கு வைக்கப்பட்டு, 2014 ஆம் ஆண்டில் இந்த அருங்காட்சியகம் திறக்கப்பட்டது. சிற்பங்கள் ஒவ்வொன்றும் மணல் கலைஞர் எம்.என். கௌரி அவர்களால் உருவாக்கப்பட்டவையாகும்.   மைசூரின் கலாச்சாரப் பாரம்பரியம், வனவிலங்கு மற்றும் மதம் போன்ற கருப்பொருள்களை  அடிப்படையாக வைத்து இச்சிற்பங்களை அவர் உருவாக்கினார். 
## வரலாறு
தனது இயந்திரப் பொறியியல்  படிப்பின் இரண்டாம் ஆண்டில் அப்படிப்பைத் தொடராமல் வெளியேறிய பிறகு, எம்.என். கௌரி கணினி இயங்கு பாடத்துறையில் பயிற்சி பெற்றார்.  இப்பயிற்சியின் போது அவர் 3 டி மேக்சு என்ற மென்பொருளைப் பயன்படுத்தி முப்பரிமாண மாதிரிகளை உருவாக்கினார். கணினியில் உருவாக்கப்பட்ட சிற்பங்களுக்கு "உயிரோட்ட உணர்வு" இல்லாததால், அவர் 2011 ஆம் ஆண்டு முதல்  முறையாக மணல் சிற்பத்தைச் செய்ய முயற்சித்தார். அவரது பணிக்கு பாராட்டு கிடைத்ததும், 20 இலட்சம் ரூபாய் கடன் பெற்று சாமுண்டி மலையின் அடிவாரத்தில் ஒரு ஏக்கர் நிலத்தை குத்தகைக்கு எடுத்து  மணல் சிற்ப அருங்காட்சியகத்தைத் தொடங்க முடிவு செய்தார்.  

அருங்காட்சியகம் 2014 ஆம் ஆண்டில் திறக்கப்பட்டது. 150 சிற்பங்களை உருவாக்க 115 முழு பாரவண்டி கட்டுமான மணல் பயன்படுத்தப்பட்டது. சிற்பங்கள் 16 வெவ்வேறு கருப்பொருள்களை உள்ளடக்கியவையாகும். பெரும்பாலும் மைசூரின் கலாச்சாரப் பாரம்பரியம், வனவிலங்கு மற்றும் மும்மதம் தொடர்பான கருப்பொருள்கள் எடுத்துக் கொள்ளப்பட்டுள்ளன.  அருங்காட்சியகத்தில் காட்சிப்படுத்தப்பட்ட சிற்பங்களில் விநாயகர், மைசூர் தசரா, கிறித்துமசு தாத்தா, கிறித்துமசு மரம், இராசி சக்கரம், இசுலாமிய கலாச்சாரம், டிசுனிலேண்டு, கடல் வாழ்க்கை, சிரிக்கும் புத்தர், சாமுண்டீசுவரி, பகவத் கீதை உபதேசம் மற்றும் காவிரி நதி ஆகியவை குறிப்பிடத்தக்கவையாகும்.  

2017 ஆம் ஆண்டு அருங்காட்சியகத்தில் முப்பரிமாண தாமி புகைப்படக் காட்சிக்கூடம்   அறிமுகப்படுத்தப்பட்டது.  
## பராமரிப்பு
இந்த சிற்பங்கள் அருங்காட்சியகத்தின் உலோக உறைக்குள் பாதுகாக்கப்படுகின்றன.  சூரிய ஒளியைக் கடந்து செல்ல அனுமதிக்கும் மேல்நிலை நீர்ப்புகா தாள்கள் பாதுகாப்புக்காகப் பயன்படுத்தப்பட்டுள்ளன. சேதங்கள் ஏற்பட்டால் சிற்பங்கள் ஒவ்வொரு வாரமும் துடைக்கப்பட்டு மறு உருவாக்கம் செய்யப்படுகின்றன.  பாதுகாப்பிற்காகப் பூச்சிக்கொல்லிகளைப் பயன்படுத்தினாலும் சிற்பங்களை பூச்சிகள் மற்றும் கொறித்துண்ணிகளிடமிருந்து பாதுகாப்பது "மிகப்பெரிய சவால்" என்று இச்சிற்பங்களை  உருவாக்கிய எம்.என்.கௌரி கூறுகிறார்.  
## மேற்கோள்கள்

பகுப்பு:மைசூர்
பகுப்பு:அருங்காட்சியகங்கள்
நவபாரா விமான தளம்

**நவபாரா விமான தளம்** (Nawapara Airport) என்பது **நூவாபடா வானூர்தி தளம்** என்பது ஒடிசாவின் நூவாபடா மாவட்டத்தில் நந்தாபூரில் அமைந்துள்ள ஒரு தனியார்/பொது வான்வழி ஆகும். இந்த விமானநிலையத்திற்கு அருகிலுள்ள விமான நிலையம் சத்தீசுகர் ராய்ப்பூரில் உள்ள சுவாமி விவேகானந்த விமான நிலையம் ஆகும்.

## மேற்கோள்கள்

பகுப்பு:நூவாபடா மாவட்டம்
பகுப்பு:Coordinates on Wikidata
சதிபாதா விமான தளம்

**சதிபாதா விமான தளம்** (*Satibhata Airstrip*) என்றும் பதம்பூர் **விமான தளம்** என்றும் அழைக்கப்படும் விமான நிலையம் இந்தியாவின் ஒடிசாவின் மேற்கு பகுதியில் உள்ள பத்மபூர் நகரத்தின் மையத்திலிருந்து 6 கி.மீ. தொலைவில் அமைந்துள்ளது. இந்த விமானநிலையத்திற்கு அருகிலுள்ள விமான நிலையம் சத்தீசுகர் மாநிலத்தில் உள்ள ராய்ப்பூரின் சுவாமி விவேகானந்த விமான நிலையம் (137&nbsp;கி.மீ) ஆகும். இந்த விமான நிலையம் ஒடிசாவின் பர்கஃட் மாவட்டத்தில் உள்ள பத்மபூர் நகரத்திற்குச் சேவை செய்கிறது.

## மேற்கோள்கள்

 
பகுப்பு:பர்கஃட் மாவட்டம்
பகுப்பு:Coordinates on Wikidata
பகுப்பு:வானூர்தி நிலையங்கள்
சாவித்ரி ஜிண்டால் வானூர்தி நிலையம்

**சாவித்ரி ஜிண்டால் வானூர்தி நிலையம்**  (*Savitri Jindal Airport*)   என்பது ஒடிசாவின் அனுகோள் மாவட்டத்தில் அனுகோளில் அமைந்துள்ள ஜிண்டால் எஃகு மற்றும் மின் நிறுவனத்திற்குச் சொந்தமான தனியார்/பொது வான்வழிப் பாதையாகும். இந்த விமான நிலையத்திற்கு இந்தியாவின் பணக்கார பெண்மணி சாவித்ரி ஜிண்டால் பெயரிடப்பட்டுள்ளது. இந்த விமானநிலையத்திற்கு அருகிலுள்ள விமான நிலையம்/வான்வழிப் பகுதி ஒடிசாவின் புல்பானியில் உள்ள புல்பானி விமான தளம் ஆகும்.

## மேற்கோள்கள்

 
பகுப்பு:அனுகோள் மாவட்டம்
பகுப்பு:Coordinates on Wikidata
பகுப்பு:வானூர்தி நிலையங்கள்
நுவாகோன் வானூர்தி நிலையம்

**நுவாகோன் வானூர்தி நிலையம்** (*Nuagaon Airport*) எனவும் **பாலாங்கீர்** **விமான தளம்**  தனியார்/பொது விமான ஓடுதளமாகும். இது ஒடிசாவின் பலாங்கீர் மாவட்டத்தில் அமைந்துள்ளது. இந்த விமான ஓடுதளத்தின் அருகில் உள்ள விமான நிலையம்/விமான தளம் உட்கெலா விமான ஓடும் தளம் ஆகும். இது பாவானிபாட்னாவில் அமைந்துள்ளது. ஒடிசா அரசின் கட்டுப்பாட்டில் இருக்கும் இந்த விமான நிலையத்திலிருந்து தற்பொழுது விமானச் சேவைகள் ஏதும் இல்லை. இருப்பினும் இந்த வசதியை மேம்படுத்தி விமானப் பள்ளியாகப் பயன்படுத்தத் திட்டங்கள் உள்ளன.

## மேற்கோள்கள்

பகுப்பு:Coordinates on Wikidata
பகுப்பு:வானூர்தி நிலையங்கள்
பகுப்பு:ஒடிசாவின் வானூர்தி நிலையங்கள்
இராவுர்கேலா விமான நிலையம்

**இராவுர்கேலா விமான நிலையம்** (*Rourkela Airport*)(IATA: RRK,  ICAO: VERK) என்பது ஒடிசா மாநிலத்தில் உள்ள எஃகு நகரமான ராவுர் கேலாவுக்கு மேற்கே 6 கிலோமீட்டர் தொலைவில் உள்ள செண்ட் நகருக்கு அருகில் அமைந்துள்ள உள்நாட்டு விமான நிலையமாகும். இந்த விமான நிலையம் பெரும்பாலும் ரூர்கேலாவுக்கு வருகை தரும் பிரமுகர்கள், குறிப்பாக இந்திய உருக்கு ஆணையம் (SAIL) மற்றும் பிற முக்கியப் பிரமுகர்கள் பயன்படுத்தும் விமான நிலையமாக உள்ளது. பயணிகள் விமானத்தினை இயக்கும்பொருட்டு நிலையத்தின் முனையம் மேம்படுத்தப்பட்டு வருகிறது. உதான் திட்டத்தின் கீழ் திட்டமிடப்பட்ட விமானங்கள் தொடங்கப்பட இருந்தன, ஆனால் இது செயல்படவில்லை. விமான நிலையத்தின் வணிக பயன்பாட்டிற்கான உரிமம் ஜனவரி 2019இல் வழங்கப்பட்டது. 

## மேற்கோள்கள்


## வெளி இணைப்புகள்

* 

பகுப்பு:ஒடிசாவின் வானூர்தி நிலையங்கள்
ஜாஜ்பூர் விமான தளம்

**ஜாஜ்பூர் விமான தளம்** (*Jajpur Airstrip*) என்பது ஒடிசாவின் ஜாஜ்பூர் மாவட்டத்தில் சுகிந்தாவில் உள்ள தனியார் விமான தளமாகும். இந்த விமானநிலையத்திற்கு அருகிலுள்ள விமான நிலையம் ஒடிசாவின் அனுகோளில் உள்ள சாவித்ரி ஜிண்டால் வானூர்தி நிலையம் ஆகும். தற்பொழுது இந்த விமானத்தளத்திலிருந்து எவ்விதப் பயணிகள் சேவையும் நடைபெறவில்லை.

## மேற்கோள்கள்

பகுப்பு:யாஜ்பூர் மாவட்டம்
பகுப்பு:ஒடிசாவின் வானூர்தி நிலையங்கள்
திசை கோவில்கள்

**திசை கோயில்கள்** என்பது இலங்கையின் வவுனியாவில் உள்ள நான்கு யாத்திரைத் தளங்களின் தொகுப்பாகும். இந்தக் கோயில்கள் பண்டைய காலங்களில் வவுனியா மாவட்டத்தை நான்கு பக்கங்களிலும் பாதுகாக்கக் கட்டப்பட்டன.

## தல விபரம்
நான்கு கோயில்கள் ஆவன கீழ்க்குறிப்பிட்டவாறு:

## வடக்கு
கண்ணகி அம்மன் பொற்கோவில் வவுனியாவிலிருந்து 21.6 கி.மீ (13.42 மைல்) தொலைவில் அமைந்துள்ளது. கண்ணகிக்கு அங்கு வாழ்ந்த மக்களால் இந்த கோயில் கட்டப்பட்டது. அண்மையில் பிரதிஷ்டை செய்யப்பட்டபோது இந்த கோயில் முற்றிலும் தங்க நிறத்தில் வர்ணம் பூசப்பட்டது. இதன் காரணமாக இந்த கோயில் வவுனியாவின் பொற்கோயில் என்று அழைக்கப்படுகிறது. கோயிலில் நடைபெறும் விழாவில் இந்திய மாநிலமான கேரளாவைச் சேர்ந்த கெண்டை மேளக்காரர்கள் கலந்து கொள்வார்கள். இந்த தெய்வத்தை வணங்கினால், நோயும், கடன் சுமையும் இருக்காது.

## கிழக்கு
நாகபூசனி அம்மன் கோவில் வவுனியாவிலிருந்து 2.1 கி.மீ (1.30 மைல்) தொலைவில் அமைந்துள்ளது. இந்த கோயில் யாழ்ப்பாணத்தில் உள்ள நயினைதிவு நாகபூசணி அம்மன் போல வவுனியா மாவட்டத்தில் அமைந்துள்ளது. இந்த கோயில் சமீபத்தில் கும்பாபிஷேகம் கண்டது , இதன் போது கோயில் முழுமையாக புதுப்பிக்கப்பட்டது. வவுனியாவில் வசிக்கும் மக்கள் இந்த கோவிலில் தங்கள் நாகதோஷ நிவர்த்திகளை செய்கிறார்கள். இந்த கோவிலில் வழிபடுவது அங்குள்ள தெய்வத்தை வணங்குவதற்கு சமம். இந்த தெய்வத்தை வணங்குவது தோசங்களை நீக்கும்.

## தெற்கு
கருமாரி அம்மன் கோவில் வவுனியாவிலிருந்து 1.8 கி.மீ. (1.11 மைல்) தொலைவில் அமைந்துள்ளது. இந்த கோயில் வவுனியா ரயில் நிலையத்திற்கு அருகில் அமைந்துள்ள ஒரு தனித்துவமான கோயில். ரயில் வருகை நேரங்களில் பூஜை நேரங்கள் ஒருபோதும் பாதிக்கப்படாது. இந்த கோயிலும் அருகிலுள்ள ஆதி விநாயகர் கோயிலும் ஒரே குளத்தில் அமைந்துள்ளது. தெய்வத்திற்காக தாமரை மலரை எடுக்கச் சென்றபோது ஒரு பள்ளி ஆசிரியர் சமீபத்தில் உயிரை இழந்தார் என்பது குறிப்பிடத்தக்கது. இந்த கோயிலின் சிறப்பு அம்சம் என்னவென்றால், இது அனைத்து மதங்களின் ஆன்மீக நிறைவேற்றத்திற்கும் பயன்படுத்தப்படுகிறது. இந்த தெய்வத்தை வணங்குவதன் மூலம் முக்தி கிடைக்கிறது.

## மேற்கு
பண்டாரிகுளம் ஸ்ரீ முத்துமாரி அம்மன் கோவில் வவுனியாவிலிருந்து 0.5 கி.மீ (0.31 மீ) தொலைவில் அமைந்துள்ளது. கிபி 16 ஆம் நூற்றாண்டில் கட்டப்பட்ட நான்கு கோயில்களில் இதுவே முதன்மையானது. இந்த கோயில் மக்களால் கட்டப்பட்டது மற்றும் ஆரம்ப நாட்களில் இந்த கோவிலின் வழிபாடு புசாரிகளால் செய்யப்பட்டது, பிராமணர்கள் 1970 களில் இருந்து பூஜை செய்து வருகின்றனர். அந்தக் கோயில் அன்றிலிருந்து மிகவும் பிரபலமானது. இந்த தெய்வம் மிகவும் சக்திவாய்ந்ததாக கருதப்படுகிறது. இந்த கோயில் வவுனியாவின் மிகப்பெரிய அம்மன் கோயிலாகும். வவுனியாவின் பல பகுதிகளிலிருந்தும் மக்கள் மகோற்சவத்தின் போது வருவார்கள். வவுனியாவில் மிக நீண்ட நாள் நடைபெறும் மகோற்சவம்  இக்கோயிலுக்குரிய சிறப்பம்சமாகும். இவ்வம்மனை வழிபட்டால் கண் பார்வை சரியாகும், நினைத்தது கிட்டும், அம்மை நோய் விலகும்.

## மேற்கோள்கள்

பகுப்பு:வவுனியா மாவட்டத்திலுள்ள கோயில்கள்
அலோங் வானூர்தி நிலையம்

**அலோங் வானூர்தி** **நிலையம்** (*Along Airport*)  என்பது **ஆலோ வானூர்தி நிலையம்** என்றும் அழைக்கப்படுகிறது. இது இந்தியாவின்அருணாச்சல பிரதேசத்தில் உள்ள அலோங்கில் அமைந்துள்ளது.

அருணாச்சல பிரதேச அரசு ஜூன் 2009இல் இந்த வான்வழிப் பாதையைப் பாதுகாப்பு அமைச்சகத்திடம் ஒப்படைத்தது. விமான நிலையத்தின் ஒரு பகுதியை பொதுப் போக்குவரத்திற்குப் பயன்படுத்த அரசாங்கம் முன்மொழிந்துள்ளது.

பாதுகாப்பான விமான நடவடிக்கைகளுக்காக விமானநிலையத்தினைச் சுற்றியுள்ள தடைகளை நீக்குவதற்காக இந்திய விமான நிலைய ஆணையம் (ஏஏஐ) 2011 ஜூலையில் மாநில அரசுக்கும் இந்திய விமானப்படைக்கும் ஒரு அறிக்கையை அனுப்பியிருந்ததுடன், வளர்ச்சிக்கு ஏழு ஏக்கர் நிலம் தேவை என்பதையும் மேற்கோளிட்டிருந்தது.

## சம்பவங்கள்
ஏப்ரல் 7, 1964 இல், கலிங்கா ஏர்லைன்ஸ் டகோட்டா ஓடுபாதையை விட்டு விலகியதால் தீப்பிடித்தது. பொருளாதாரரீதியாகப் பழுதுபார்க்க முடியாத அளவுக்கு விமானம் சேதமடைந்த போதிலும், உயிர்ச் சேதம் ஏதும் ஏற்படவில்லை என்பது குறிப்பிடத்தக்கது.

## மேற்கோள்கள்


## வெளி இணைப்புகள்

* விமான நிலையத்துடன்
* Airport information for VEAN 
பகுப்பு:மேற்கு சியாங் மாவட்டம்
பகுப்பு:Coordinates on Wikidata
பகுப்பு:வானூர்தி நிலையங்கள்
பகுப்பு:அருணாச்சலப் பிரதேசத்தில் போக்குவரத்து